---
title: RUC Play
---

RUC Play er et interessefællesskab
for studerende ved RUC med interesse i *legende læring*,
særligt i forhold til arbejdet i projektgrupper.

Med "legende læring" mener vi
at tilgå vores læringsproces nysgerrigt, spontant og glubsk
fremfor planlagt og afmålt.
Altså at studere som en leg fremfor som et arbejde.

**Vi vil prioritere personlige interesser indenfor studiet,
og *legende* inddrage dem i og mellem og på tværs af systemer.**

**Vi vil respektere andres personlige interesser,
og *legende* og inkluderende forholde os til divergerende interesser.**

Væsentlige dele af studiet På RUC foregår i projektgrupper,
hvor institutionen ved dannelsen af grupperne søger at tilgodese,
at alle finder en gruppe de kan relatere til.
Vi bifalder denne proces,
men ønsker mere end blot temaer vi kan relatere til.
Vi stræber efter at finde sammen om projekter
vi ikke blot kan relatere til,
men hvor vores personlige interesser er direkte tænkt ind,
og vi kan rumme hinandens divergerende interesser,
så gruppearbejdet bliver en *leg*.

## Kontakt

Konkret mødes vi og snakker om vores interesser.
Vi mødes online i et [chatrum] og fysisk på RUCs bibliotek.
Vi prøver at sætte ord på vores egne interesser
og forstå hinandens,
og vi diskuterer hvordan vi kan rumme og styrke
flere interesser end vores egne
når vi arbejder sammen.

## Se også

Opslagsværket Den Store Danske har
en righoldigt inspirerende [artikel om leg].

[chatrum]: https://matrix.to/#/#play:matrix.jones.dk
  "play - offentigt diskussionsrum om legende tilgang til RUC gruppearbejde"

[artikel om leg]: https://denstoredanske.lex.dk/leg
  "leg - artikel i Den Store Danske"
